ग्लोबल वार्मिंग के दौरान कई जानवर अपने आकार में बदलाव कर रहे हैं
मौसम परिवर्तन, खासकर भूमंडलीय ऊष्मीकरण ने जंगल में रहने वाले जानवरों की जिंदगी मुश्किल कर दी है. इसलिए कई जंगली जानवर अब नई, अति कठिन स्थितियों के लिए खुद को तैयार कर रहे हैं.
मानव निर्मित मौसम परिवर्तन की आपदा धीरे-धीरे अपने ख़तरनाक प्रभाव दिखा रही है. अब इनमें से कई प्रभाव ऐसे बिंदु पर पहुंच चुके हैं, जहां से वापस आना संभव नहीं है. भूमंडलीय ऊष्मीकरण, गर्म खून वाले जानवरों के लिए बड़ी समस्या बन चुका है. इन्हें लगातार आंतरिक शरीर से ताप की जरूरत पड़ती है. ज़्यादा गर्मी इनके ऊपर बहुत ज़्यादा तनाव डालती है.
भूमंडलीय ऊष्मीकरण की समस्या से निपटने के लिए जानवरों ने अलग-अलग रणनीतियां अपनाई हैं. इनमें से कुछ ठंडे क्षेत्र में प्रवास कर चुके हैं, जैसे ध्रुव या ठंडे क्षेत्र के पास रहने वाले जानवर. दूसरी तरफ कुछ जानवर अपने जिंदगी की प्रमुख परिघटनाओं , जैसे- प्रवास या गर्भधारण में बदलाव ला चुके हैं. फिर कुछ जानवर इन अभूतपूर्व स्थितियों से निपटने के लिए अपना आकार भी बदल चुके हैं.
एक नए अध्ययन से जानवर द्वारा खुद में किए जा रहे बदलावों से जुड़ी दिलचस्प जानकारियां सामने आई हैं. इस अध्ययन को "ट्रेंड्स इन इकलॉजी एंड एवल्यूशन" नामक जर्नल में प्रकाशित किया गया है.
इसमें पता चला है कि कैसे जानवर के परिशिष्ट अंगों (पूंछ, कान, चंच व पंजे) में बदलाव आ रहे हैं. गहन विश्लेषण के बाद रिसर्चर्स ने पाया कि कुछ जानवर आसपास के बदलते पर्यावरण और बढ़ते तापमान के हिसाब से अपने इन अंगों के आकार में वृद्धि कर रहे हैं.
टीम ने 30 प्रजातियों पर परीक्षण किया कि कैसे अलग-अलग वक्त में इनमें बढ़ते तापमान के साथ बदलाव आ रहा है. टीम ने पिछले 100 अध्ययन पर परीक्षण किया, जो अलग-अलग दौर में किए गए थे. यह अध्ययन मैदानी काम, लैब में किए गए प्रयोगों, म्यूज़ियम में संरक्षित किए गए कुछ नमूनों और कई दशक के जंतु नमूनों पर आधारित थे. कई मामल में शोधार्थियों ने डेटा की एक या दो शताब्दी पहले के डेटा से तुलना की।
इस पर टिप्पणी करते हुए अध्ययन की मुख्य लेखिका सारा राइडिंग ने कहा, "मानव की तरह जंगल में रहने वाले गर्म खून के जानवर के पास 'एयर-कंडीशनिंग' की विलासिता उपलब्ध नहीं है, इसलिए उन्हें अपने शरीर पर ही ज़्यादा गर्मी से बचने के लिए निर्भर रहना पड़ता है. चूहे जैसे छोटे प्राणी के लिए पूंछ यह काम करती है. पक्षी के लिए यह काम उनकी चोंच करती है. वहीं हाथी अपने भारी कान पर ठंडे रहने के लिए निर्भर हैं. अफ्रीका में घूमते हाथियों के वीडियो में उनके कान आगे-पीछे गति करते रहते हैं, जिससे हवा की अतिरिक्त गर्मी को हटाया जाता है. यह जाना-माना तथ्य है कि हाथी अपने कान से खुद को ठंडा रखते हैं."
हाथी, राइडिंग के अध्ययन का हिस्सा नहीं थे. लेकिन उनकी टीम ने पाया कि ऑस्ट्रेलियाई तोता, अलग-अलग वक़्त में अपनी चोंच के आकार में वृद्धि करता रहा है. जबकि चाइनीज़ चमगादड़ ने अपने पंख बड़े किए हैं. यूरपियाई खरगोश में कान बड़े हुए हैं, जबकि चूहे ने अपनी पूंछ लंबी की है.
वह कहती हैं, "तोता बढ़िया उदाहरण हैं, क्योंकि कई सारे अध्ययन में उन्हें शामिल किया गया है. ऐसा म्यूजियम में उनकी अच्छी तादाद और रिकॉर्ड होने की वज़ह से रहा है. कई जगह यह रिकॉर्ड सन् 1800 या उससे भी पुराना है."
रिसर्च में पाया गया कि 1871 से तोते अपनी चोंच के पृष्ठभाग में 4 से 10 फ़ीसदी का इज़ाफा कर चुके हैं. वहीं चाइनीज़ चमगादड़ 1950 के बाद अपने पंख में 1 फ़ीसदी वृद्धि कर चुकी है. चमगादड़ के विश्लेषण के लिए 65 साल के म्यूज़ियम नमूनों का इस्तेमाल किया गया.
राइडिंग की टीम कई दूसरे मैदानी अध्ययन में भी शामिल रही है. ऐसा ही एक अध्ययन में 2003 से 2011 के बीच गालापागॉस पक्षी के फिंच (चोंच, सिर समेत आगे का हिस्सा) में चोंच का आकार मापा गया था. पता चला कि गर्मी की प्रतिक्रिया में इन चोंच के आकार में वृद्धि हुई है. "गालागापॉस में चोंच में पिछले साल की गर्मी के आधार पर वृद्धि हुई और इनमें थोड़ा परिवर्तन भी आता है."
अध्ययन से "एलन के पर्यावरणशास्त्र के नियम" पर भी मुहर लगी है. एलन का नियम, अमेरिकी जूलॉजिस्ट जॉएल एलेन ने 1870 में बनाया था. इस नियम के मुताबिक़, गर्म खून वाले पशु में ठंडी परिस्थिति में परिशिष्ट अंग (कान, पूंछ, चचं आदि) छोटे होते हैं. जबकि गर्म वातावरण में इनमें वृद्धि होती है.
तबसे एलन के नियम को पक्षी और स्तनधारियों पर किए गए कई अध्ययनों द्वारा समर्थन मिलता रहा है.
इस लेख को मूल अंग्रेज़ी में पढ़ने के लिए नीचे दिए लिंक पर क्लिक करें।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva